open-index/open-wikipedia-markdown huggingface dataset:
Zoznam štátov USA podľa počtu obyvateľov

**Zoznam štátov USA podľa počtu obyvateľov** z roku 2005. V máji 2006 dosiahol počet obyvateľov 298 725 332 a odhaduje sa, že počet 300 miliónov dosiahol v mesiaci október 2006.

## Pozri aj
* Zoznam štátov USA podľa hustoty obyvateľstva

## Externé odkazy
*2005 Census estimates
* 2000 Census population, area and density results 

!
Kategória:Zoznamy USA
Referendum

**Referendum** je hlasovanie, ktorým voliči celého štátu alebo niektorej z jeho častí rozhodnú o prijatí alebo zamietnutí zákona, predpisu, návrhu alebo programu, ktoré boli predložené na posúdenie obyvateľstvu (a nie zákonodarnému orgánu). Je to jedna z mála zachovaných metód priamej demokracie. 

V štátoch, ktoré referendum pripúšťajú, bývajú podmienky na jeho vykonanie zakotvené v ústave. V niektorých štátoch je referendum povinné pre určitú kategóriu zákonov (Švajčiarsko), v iných existuje iba na lokálnej, nie celonárodnej úrovni (USA). Významné sú referendá vypísané hlavou štátu na schválenie dôležitých rozhodnutí a referendá vypísané zákonodarným zborom, ktorý preniesol na ľud zodpovednosť v kontroverzných prípadoch (povolenie rozvodu v Taliansku v roku 1975, schválenie, či zamietnutie návrhu na pričlenenie krajiny do EÚ). 

Iniciatívu k referendu môžu začať voliči sami zbieraním podpisov; ak sa dosiahne určitý, zákonom stanovený počet podpisov, referendum sa musí uskutočniť. V súčasnosti sa výraz referendum stále častejšie používa aj pre plebiscit.

## Referendum na Slovensku
V právnom poriadku Slovenskej republiky je inštitút referenda upravený v piatej hlave Ústavy Slovenskej republiky (Piata hlava - Zákonodarná moc, Druhý oddiel, Čl. 93-100). Spôsob vykonania referenda bol kedysi ustanovený zákonom č. 564/1992 Zb. o spôsobe vykonania referenda. Tento zákon bol na prelome rokov 2014-2015 nahradený zákonom č. 180/2014 Z. z. o podmienkach výkonu volebného práva, konkrétne v § 196 až § 215 uvedeného zákona.

Referendum na Slovensku vyhlasuje prezident na základe petície aspoň 350 000 občanov alebo na základe uznesenia NR SR do 30 dní od petície, resp. uznesenia NR SR. Referendum sa vykoná do 90 dní od jeho vyhlásenia.

Predmetom referenda nemôžu byť:
* základné práva a slobody
* dane
* odvody
* štátny rozpočet

Naopak, referendum je obligatórne v otázkach:
* potvrdenia ústavného zákona o vstupe do štátneho zväzku s iným štátom alebo o vystúpení z takéhoto zväzku

Referendom sa môže rozhodnúť aj o iných dôležitých otázkach verejného záujmu. Výsledky referenda môže NR SR zmeniť alebo zrušiť iba svojim ústavným zákonom až po uplynutí 3 rokov od jeho účinnosti.

Výsledky referenda sú platné, ak sa na ňom zúčastnila nadpolovičná väčšina oprávnených voličov a ak bolo rozhodnutie prijaté nadpolovičnou väčšinou účastníkov referenda. Návrhy prijaté v referende vyhlási Národná rada Slovenskej republiky rovnako ako zákon.

Pozri aj miestne referendum a krajské referendum.

## História referend na Slovensku

## Referencie


Kategória:Priama demokracia
Kategória:Politológia
Vtáky v tŕní (seriál)

***Vtáky v tŕní*** bol televízny seriál podľa bestselleru z roku 1977.

Nedovolená láska medzi mladou Maggie a katolíckym kňazom Ralphom je ústredným motívom realisticky stvárneného príbehu, zobrazujúceho život na austrálskej veľkofarme v 50. rokoch 20 storočia.

* Réžia: Daryl Duke
* Hrajú: Richard Chamberlain, Rachel Wardová, Barbara Stanwycková, Christopher Plummer, Jean Simmonsová, Richard Kiley, Ken Howard, Piper Laurieová, Earl Holliman, Mare Winninghamová

Kategória:Televízne seriály USA
Kategória:Televízne seriály z roku 1977
Titani (seriál)

**Titani** bol televízny seriál ktorý začala vysielať americká televízna stanica NBC 4. októbra 2000. Serial nezožal veľký úspech a tak bolo natočených len 13 epizód, z ktorých len 12 sa nakoniec dostalo na obrazovky.

Kategória:Televízne seriály USA
Kategória:Televízne seriály NBC
Kategória:Televízne seriály z roku 2000
Tie roky sedemdesiate

***Tie roky sedemdesiate*** je televízny seriál USA (19982006). Táto situačná komédia sa sústreďuje na život skupiny dospievajúcich stredoškolákov žijúcich vo fiktívnom mestečku Point Place v štáte Wisconsin, ktorý sa odohráva od roku 1976. Seriál debutoval na televíznej stanici FOX, ktorá odvysielala prvú časť 23. augusta 1998. Vysielanie bolo ukončené 200. dielom 18. mája 2006.

## Hlavné postavy
* Eric Forman (Topher Grace)
* Donna Pinciotti (Laura Prepon)
* Steven Hyde (Danny Masterson)
* Michael Kelso (Ashton Kutcher)
* Jackie Burkhart (Mila Kunis)
* Fez (Wilmer Valderrama)
* Red Forman (Kurtwood Smith)
* Kitty Forman (Debra Jo Rupp)
* Laurie Forman (Lisa Robin Kelly)
* Midge Pinciotti (Tanya Roberts)
* Bob Pinciotti (Don Stark)
* Leo Chingkwake (Tommy Chong)

## Časová os
Tvorcovia chceli od začiatku navodiť pravý pocit sedemdesiatych rokov, a tak zvolili druhú polovicu tejto dekády.  Myšlienka, že seriál bude niesť aj spoločensko-politické podtóny si vynútil aj sled spoločenských udalostí, ktoré by mohli mať vplyv na postavy. Preto bol vybraný rok 1976, čo umožnilo posadiť epizódy do krátkeho časového horizontu, ktorý zahŕňal a odzrkadloval obdobie sexuálnej revolúcie, zrovnoprávnenia amerických občanov(Equal Rights Amendment), ropnej krízy z roku 1972, prezidentstvo Richarda Nixona a Geralda Forda. Najvplyvnejšie udalosti nastali v prvej polovici rokov sedemdesiatych. Posun do roku 1977 počas poslednej polovice prvej série tiež umožnil zaradenie premiéry filmu Star Wars.

Kategória:Sitkomy USA
Kategória:Televízne seriály z roku 1998
Smallville

***Smallville*** je americký televízny seriál, založený na komiksových postavách od DC Comics, ktorý zachytáva dobrodružstvá mladého Clarka Kenta, predtým ako sa stane Supermanom. Seriál sa v USA vysielal od roku 2001 na stanici WB Television Network a neskôr The CW Network do roku 2011. Seriál má 10 sérii a 9 z nich odvysielala TV Markíza. V roku 2012 seriál pokračoval 11. sériou vo forme komiksov.
## Hlavné postavy
* Tom Welling - Clark Kent/Kal-El (v slovenskom znení Jaroslav Žvásta {1. séria - 5. séria}, Pavol Plevčík {6. séria - 9. séria})
* Kristin Kreuk - Lana Lang (v slovenskom znení Jana Wagnerová)
* Michael Rosenbaum - Lex Luthor (v slovenskom znení Michal Klučka, Tomáš Maštalír {6. - 10. epizóda 5. série])
* Allisson Mack - Chloe Sullivan (v slovenskom znení Beáta Dreisigová {1. séria - 3. séria}, Daniela Mackovičová {4. séria - 9. séria})
* Sam Jones III - Pete Ross (v slovenskom znení Roman Ferienčík)
* Anette O'Toole - Martha Kent (v slovenskom znení Ľudmila Mandžárová)
* John Schneider - Jonathan Kent (v slovenskom znení Peter Rúfus)
* Eric Johnson - Whitney Fordman (v slovenskom znení Kamil Kollárik)
* John Glover - Lionel Luthor (v slovenskom znení Pavel Višňovský)
* Jenson Ackles - Jason Teague (v slovenskom znení Marián Chalány)
* Erica Durance - Lois Lane (v slovenskom znení Petra Vajdová)
* Aaron Ashmore - Jimmy (James) Olsen (v slovenskom znení Michal Hallon)
* Laura Vandervoort - Kara (v slovenskom znení Kristína Turjanová)
* Justin Hartley - Oliver Queen/Green Arrow
* Samuel Witwer - Davis Bloom (Doomsday)
* Cassidy Freeman - Tess Mercer
* Callum Blue - Zod

## Iné projekty

Kategória:Televízne seriály USA
Kategória:Televízne seriály The CW
Kategória:Televízne seriály z roku 2001
Pasadena (seriál)

**Pasadena** bol televízny seriál ktorý bol v USA vysielaný medzi septembrom a novembrom 2001 na stanici FOX. Nakrútených bolo len 13 epizód.

Kategória:Televízne seriály USA
Kategória:Televízne seriály z roku 2001
Kategória:Televízne seriály FOX
Hercules (seriál)

náhľad|Hercules: The Legendary Journeys
**Hercules** (v origináli *Hercules: The Legendary Journeys*) je televízny rozprávkový sci-fi seriál produkovaný v USA (v rokoch 19951999)o gréckom hrdinovi Heraklovi. Titulnú rolu v seriáli stvárnil Kevin Sorbo.

## Iné projekty

## Externé odkazy
* 
* 

Kategória:Televízne seriály USA
Četnické humoresky

**Četnické humoresky** je úspešný český televízny seriál. Hlavnú postavu hrá český herec Tomáš Töpfer, ktorý stvárňuje postavu vrchného strážmistra Arazíma, veliteľa žandárskej stanice v Brne.

Vznikli tri série seriálu. Prvé dve režíroval Antonín Moskalyk, pri príprave tretej však zomrel a zastúpila ho jeho dcéra Pavlína Moskalyková.

## Epizódy seriálu
### Prvá séria
* 1. *Slepice versus Slepička* - Sliepka verzus Slepička
* 2. *Volavka* - Volavka
* 3. *Medovina* - Medovina
* 4. *Beáta* - Beáta
* 5. *Krkatá bába* - Krkatá bába
* 6. *Směšný vrah* - Smiešny vrah
* 7. *Grunt* - Grunt
* 8. *Ferda Mravenec* - Ferdo Mravec
* 9. *Svatba* - Svadba
* 10. *Repetent* - Repetent
* 11. *Lázeňské intermezzo* - Kúpeľné intermezzo
* 12. *Černá ruka* - Čierna ruka
* 13. *Narodil se Kristus Pán* - Narodil sa Kristus Pán

### Druhá séria
[thumb|Spoluautor předlohy, JUDr. Michal Dlouhý, v dobové uniformě (specializuje se na historii českého [četnictvo|četnictva a kriminalistiky.]]
* 14. *Klaudynka* - Klaudynka
* 15. *Ohněstrůjce* - Ohňostrojca
* 16. *Vdavky za všechny prachy* - Sobáš za všetky prachy
* 17. *Ochotníci* - Ochotníci
* 18. *Čest rodu* - Česť rodu
* 19. *Návrat* - Návrat
* 20. *Táta* - Ocko
* 21. *Doktor Smrt I* - Doktor Smrť I
* 22. *Doktor Smrt II* - Doktor Smrť II
* 23. *Bouřka * - Búrka
* 24. *Hypnotizér* - Hypnotizér
* 25. *Loupežník* - Lúpežník
* 26. *Slavnost* - Slávnosť

### Tretia séria
* 27. *Majlant* - Bohatstvo
* 28. *Rýhonosec řepný* - Ryhovec repový
* 29. *Pamlsek* - Maškrta
* 30. *Poklad* - Poklad
* 31. *Dědic* - Dedič
* 32. *Havrani* - Havrani
* 33. *Formule* - Formula
* 34. *Tizian* - Tizian
* 35. *Skokan* - Skokan
* 36. *Pojistka* - Poistka
* 37. *Klondajk* - Klondajk
* 38. *Poslední soud* - Posledný súd
* 39. *Epilog* - Epilóg

## Externé odkazy
* České stránky o seriáli 

Kategória:České televízne seriály
Kategória:Komediálne televízne seriály
Kategória:Historické televízne seriály
Kategória:Televízne seriály z roku 1997
Luis de Góngora y Argote

**Luis de Góngora y Argote** (* 11. júl 1561, Córdoba, Španielsko – † 24. máj 1627, Córdoba) bol španielsky barokový básnik, najvýznamnejší predstaviteľ kulteranizmu.

## Život
Bol synom právnika Francisca de Argote a pani Leonorde Góngora. Študoval právo v Salamanke a neskôr vstúpil do mníšskeho rádu. Neskôr sa späť vrátil do Córdoby a už tam písal rôzne sonety a satiry. Začal písať a tvoriť na kráľovskom dvore, kde našiel aj mecenášov, ktorí ho podporovali, no i napriek tomu umelec žil neustále vo finančnej tiesni. Až do roku 1626 žil na kráľovskom dvore, no po čase už nemal ani mecenáša, ktorý by mu pomáhal a horšil sa aj jeho zdravotný stav, kôrnateli mu tepny. O rok neskôr, v roku 1627 zomrel vo svojej rodnej Córdobe v absolútnej finančnej chudobe.

## Dielo
V roku 1613 uverejňuje svoje dielo „Samoty“. Jedná sa o nedokončenú skladbu, ktorej uverejnenie vyvolalo veľkú polemiku o temnosti a afektovanosti Góngorovho štýlu, no prinieslo mu to celý rad nasledovníkov, ktorí sú označovaní ako „culteranos“. Získal však aj radu odporcov zo strany konceptistov.

Samoty (Soledades) sú rozsiahlou básnickou skladbou v štyroch častiach, každá zodpovedá jednému veku ľudského života a jednému ročnému obdobiu. Vyvolali veľké spory pre svoju estetickú odvážnosť až akési prometeovstvo. Nechvalne sa o nich vyjadril napríklad Lope de Vega, ale taký Francisco Fernández de Córdoba ich vychválil.

Obohatili španielsku lyriku o veľa novotvarov a výrazových prostriedkov až na hranici zrozumiteľnosti. Góngorova sláva sa rýchlo šírila, jeho verše kolovali v rôznych rukopisných kópiách. Luis svoje diela nikdy oficiálne nevydal, i keď v roku 1623 sa o to neúspešne pokúsil. 

## Externé odkazy
* 

Kategória:Španielski básnici
Súsy

**Súsy** alebo **Súzy** (vo viacerých jazykoch *Susa*; po elamsky *Šušan*; po grécky *Σοῦσα*; dnes Šuš v provincii Chúzistán/Chuzestan na úpätí pohoria Zagros) bolo staroveké mesto v dnešnom Iráne, hlavné mesto kráľov Elamu, neskôr hlavné mesto perzskej provincie Súziana (Súsiana = bývalý Elam) a zimná rezidencia Achajmenovcov. Po bitke pri Gaugamele sa mesto stalo súčasťou ríše Alexandra Veľkého, potom bolo pod nadvládou Partov.

Súsy sú mimoriadne významné archeologické nálezisko. Nálezy začínajú už v praveku. V súčasnosti je lokalita ohrozovaná ilegálnymi vykopávkami, vývozom odpadu a plánovanou autobusovou stanicou nad nepreskúmanými pamiatkami. V roku 2015 boli zapísané na zoznam svetového dedičstva UNESCO..

## Galéria

Image:Sphinx Darius Louvre.jpg|Okrídlená sfinga z paláca Dareia I.
Image:Rose cup Susa Louvre MAOS53.jpg|Miska s ružovými lístkami, 8. – 9. stor.
Image:Unidentified selucid anthropoid sarcophagus.jpg|Antropoidný sarkofág
Image:Lion Darius Palace Louvre Sb3298.jpg|Lev na dekoratívnom paneli z paláca Dareia I.
Image:Palmtree vase Susa Louvre MAOS383.jpg|Váza s palmami, 8. – 9. stor.
Image:Destruction of the Elamite city of Hamanu 645-635 BCE.jpg|Aššurbanipalova brutálna výprava proti Súsam


## Referencie


## Pozri aj
* Elam

## Externé odkazy
* Obrázky 
* Popis lokality
* Letecký pohľad 

Kategória:Staroveké mestá
Kategória:Archeologické lokality v Iráne
Kategória:Biblické mestá
Kategória:Mestá na hodvábnej ceste
Kategória:Zaniknuté mestá v Iráne
Kategória:Elam
Kategória:Perzia
Veta (matematika)

**Matematická veta** je výrok dokázateľný v danej teórii, ktorého pravdivosť bola dokázaná, teda má určitú pravdivostnú hodnotu.

## Externé odkazy
* Matematická veta na  pohodovamatematika.sk 

Kategória:Matematika
Párs

náhľad|Perská ríša v roku 500 pred n. l., Párs je ohraničený červeno
**Párs** alebo **Parsa** alebo **Pársa** (- po perzsky; po grécky **Persis** (skloňované *Persid-*); neskôr *Farsistán*, dnes **[[Fárs]]**) je historické územie pri Perzskom zálive zhruba medzi Mezopotámiou a mestom Perzepolis. 

Niekedy v 8. storočí pred Kr. sa na toto územie od Urmijského jazera presunulo etnikum zvané Peržania a odtiaľto sa začala sa jeho dejinná expanzia.

## Iné projekty
* 

## Externé odkazy
* Párs v Encyclopaedia Iranica

Kategória:Historické územia
Kategória:Dejiny Iránu
Kategória:Perzia
Susa

**Susa** môže byť:
*staroveké mesto, o.&nbsp;i. hlavné mesto keltsko-ligurskej ríše v Kottických Alpách, synonymum: Segusio; dnes Susa; pozri Susa (Piemont)
*neslovenský názov starovekého elamského mesta, synonymum Súzy; pozri Súsy
*arabský názov starovekého tuniského mesta, synonymum Sús, Hadrumetum, Hadrumétom, Hunericopolis,  Justinianopolis; dnes Sousse; pozri Sousse
*planétka 4224 Susa
Hystaspes

**Hystaspes** alebo **Hystaspés** (po staroperzsky Vištáspa) bol člen mladšej línie achajmenovského rodu a otec neskoršieho veľkokráľa Dareia I. (narodeného okolo roku 550 pred Kr.). 

Jeho životné dáta sa dajú len veľmi ťažko zrekonštruovať, vie sa iba, že za vlády Kambysa II. zastával funkciu miestodržiteľa Perzidy (Hérodotos III 70). Po synovom nástupe na trón (alebo snáď už skôr) Hystaspes spravoval Partiu, kde musel potláčiť nebezpečné povstanie proti Dareiovej vláde. Podľa Behistunského nápisu zviedol 8. marca 521 pred Kr. s povstalcami bitku pri meste Višpauzátiš a dosiahol skvelé víťazstvo. Druhá bitka, v ktorej zohral významnú úlohu, sa strhla 12. júla toho istého roku pri meste Patigrabaná rovnako v Partii. Aj tu Hystaspes triumfoval. Dátum jeho smrti nie je známy.

Kategória:Achajmenovci
Bísutúnsky nápis

**Bísutúnsky nápis** (iné názvy: **bisutunský nápis, behistunský nápis, behistúnsky nápis**) je nápis vytesaný do vysokej skalnej steny pri dedine Bísutún (Bisutun, Behistun) medzi Báchtaránom a Hamadánom v Iráne, ktorý sa spája s rozlúštením klinového písma a je najdôležitejšou pamiatkou staroperzštiny.

Nápis dal krátko po roku 521 pred Kr. vyhotoviť perzský kráľ Dareios I., aby oslávil víťazstvo nad rebelmi v prvých rokoch svojej vlády (posledné úpravy sú asi z roku 518 pred Kr.). Nápis je napísaný klinovým písmom v troch jazykoch – staroperzštine, akkadčine a elamčine – a dopĺňa ho obraz Ahuramazdu, pod ktorým stojí kráľ a deväť spútaných vzbúrencov – Açina, Nidintubel, Martija, Fravartiš, Čiçatachma, Fráda, Vahjazdáta, Aracha a Skuncha. Na desiatom vzbúrencovi Gaumátovi, ktorý leží na zemi, má Dareios položenú ľavú nohu. V textových partiách sa opisuje celá história Dareiovho nástupu na trón, od prevratu proti Gaumátovi až po boj so skytským kniežaťom Skunchou okolo roku 519 pred Kr.

## Ukážky
*(1)&nbsp;Som Dárajavauš, veľký kráľ, kráľ kráľov, kráľ Perzie, kráľ krajín, Hystaspov syn, vnuk Arsama z rodu Achajmenovcov.*

*…&nbsp;(6)&nbsp;Kráľ Dárajavauš hovorí: Toto sú krajiny, ktoré mi pripadli. Stal som sa ich kráľom z vôle Ahuru Mazdu: Perzia, Elam, Babylonia, Asýria, Arábia, Egypt; a tie okolo mora: Lýdia, Média, Arménia, Kapadócia, Partia, Drangiana, Ária, Chorezm, Baktria, Sogdiana, Gandhara, Zem Sakov, Sattagydia, Arachózia, Maka, dovedna dvasaťtri krajín.*

*…&nbsp;(13)&nbsp;Kráľ Dárajavauš hovorí: Nebolo muža, ani Peržana ani Méda ani v našem rode nikoho, kdo by ho, toho mága Gaumátu, pripravil o vládu. Ľud sa ho veľmi bál, veľa ľudí dal zahubiť. (…) Nikto sa neopovážil povedať niečo o tom mágovi Gaumátovi, až som prišiel ja. Potom som vzýval Ahuramazdu, Ahuramazda mi priniesol pomoc. Ubehlo desať dní z mesiaca bágajády, tak som s niekoľko málo mužmi toho mága Gaumátu zabil. (…) Sikajauvatiš menom je pevnosť, Nisája menom je kraj v Médii, tam som ho zabil (…)*

*…&nbsp;(14)&nbsp;ráľ Dárajavauš hovorí: Kráľovstvo, ktoré našemu rodu bolo odňaté, to som ja znovu postavil na jeho základ, ja som ho postavil na miesto. Ako bolo predtým, tak som ja vybudoval svätyne, ktoré ten mág Gaumáta zbúral …*

## Referencie
* Klíma, O., *Sláva a pád starého Íránu*, Praha 1977.

## Iné projekty

Kategória:Perzia
Kategória:Lokality Svetového dedičstva v Iráne
Úvrat

**Úvrat** (slovo je mužského rodu; nespisovný bohemizmus je *úvrať*, čo je slovo ženského rodu; iné názvy: **mŕtvy bod**, **mŕtva poloha**) je krajná poloha pohybu, a to buď v technike (napr. úvrat piestu, križiaka či šmýkadla) alebo v letectve, kde je to bod okamžitej polohy lietadla vo vzduchu, v ktorom sa rýchlosť rovná nule.
 
## Úvrat piestových strojov

Pri piestových strojoch s vratným pohybom piesta označuje úvrat krajnú polohu piesta voči valcu. Piest týchto strojov vykonáva opakovaný priamočiary vratný pohyb, úvrate sú teda dve a vymedzujú pracovnú oblasť piesta. Vzdialenosť medzi úvratmi sa nazýva zdvih a objem valca medzi úvratmi zdvihový objem. V špeciálnych prípadoch sa úvraty pomenúvajú, aby sa dali odlíšiť.

### Horný úvrat
Pri piestových strojoch s kľukovým mechanizmom sa medzná poloha piesta najviac vzdialená od osi kľukového hriadeľa nazýva **horný úvrat** (iné názvy: **horný mŕtvy bod**, **horná mŕtva poloha**) a označuje skratkou HÚ (v angličtine *top dead center* - TDC). Definícia je relatívna voči osi kľukového hriadeľa, preto horný úvrat nemusí byť vždy umiestnená v najvyššej polohe (napríklad pri invertnom, ležatom alebo hviezdicovom motore).

### Dolný úvrat
Ekvivalentne sa pre tieto stroje medzná poloha piesta najmenej vzdialená od osi kľukového hriadeľa nazýva **dolný úvrat** (iné názvy: **dolný mŕtvy bod**, **dolná mŕtva poloha**) a označuje skratkou DÚ (v angličtine *bottom dead center* - BDC).

### Kinematické veličiny v úvratoch
Pri práci piestového stroja je v úvrate okamžitá rýchlosť piesta nulová a zrýchlenie nenulové. Špeciálne pre piestové stroje s kľukovým mechanizmom pri predpoklade rovnomerného rotačného pohybu hriadeľa je absolútna hodnota zrýchlenia v úvrate najvyššia v porovnaní so zrýchleniami v ostatných bodoch dráhy piesta. Pritom platí, že zrýchlenia sú v úvratoch opačné a absolútna hodnota zrýchlenia v hornom úvrate je vždy vyššia ako absolútna hodnota v dolnom úvrate. Tento rozdiel je tým väčší, čím je menší pomer dĺžky ojnice k polomeru kľukového mechanizmu.

## Zdroje

Kategória:Technika
Mačka močiarna

**Mačka močiarna** (predtým **rysec močiarny**) (*Felis chaus*) je štíhly, dlhonohý druh. Loví predovšetkým okolo močiarov, na riečnych a morských brehoch, ale aj okolo kanálov, rybníkov a priekop okolo ľudských sídel. Loví cicavce do veľkosti nutrie, vtáky (vrátane hydiny),  plazy, a keďže je to výborný plavec, aj ryby a obojživelníky. Samec a samica zostávajú pohromade a spoločne chránia potomstvo.

## Súhrnné informácie
* Dĺžka: 50-94 cm
* Chvost: 23-31 cm
* Hmotnosť: 4-16 kg
* Výskyt: západná, stredná, južná a juhovýchodná Ázia, severovýchodná Afrika
* Sociabilita: Samotár
* Status: Menej ohrozený (Podľa dostupných údajov)
* Biotopy výskytu: Tropické lesy, pohoria, skalné útesy, púšte, polopúšte, trávnaté oblasti, mokrade, močiare a jazerá.

## Poddruhy
* Felis chaus affinis - tibetská/juhohimalájska mačka močiarna
* Felis chaus fulvidina - indočínska mačka močiarna
* Felis chaus furax - palestínska mačka močiarna
* Felis chaus chaus - zakaukazská mačka močiarna
* Felis chaus kelaarti - juhoindická a ceylónska mačka močiarna
* Felis chaus kutas - indická mačka močiarna; od Bengálska po Gudžerát a Kutch.
* Felis chaus nilotica - horný Egypt, povodie rieky Níl.
* Felis chaus oxiana - Beludžistan - vých. Irán, Afganistan, Pakistan; bývalá sovietska stredná Ázia (Turkménsko, Tadžikistan)
* Felis chaus prateri - juhovýchodná časť Pakistanu - provincia Sind; a krajne západná India "Rádžastán"

## Iné projekty

Kategória:Mačkovité
Kategória:Najmenej ohrozené druhy
Gnómon

[thumb|260px|Slnečné hodiny v [Pekingu]]

**Gnómon** alebo nesprávne **gnomon** je astronomické zariadenie používané už v staroveku. Tvorí ho zvisle postavená tyč zakončená ihlanom. Smer tieňa, ktorú vrhá tyč na plochu pod ňou, udáva azimut. Dĺžka tieňa závisí od výšky telesa vrhajúceho tieň. Pomocou gnómonu sa dá určiť sklon ekliptiky k rovníku, čas slnovratu a rovnodennosti, dĺžka roka a môže byť použitý aj ako slnečné hodiny.

## Externé odkazy

* Článok o gnómone  (cs) 

Kategória:Astronómia v starovekom Grécku
Kategória:Astronomické prístroje
Lúčoplutvovce

**Lúčoplutvovce** (iné názvy: **lúčoplutvé (ryby)**; zriedkavo: **[[ryby]]** v najužšom zmysle, **[[vyššie ryby]]**, **[[pravé ryby]]**; lat. Actinopterygii) sú hlavný taxón (hodnotený spravidla ako trieda či podtrieda) rýb (Osteichthyes). Do tejto skupiny patria takmer všetky dnes žijúce ryby (Osteichthyes) a vyše polovica všetkých dnes žijúcich stavovcov.

## Charakteristika
*Pozri aj charakteristiku uvedenú v článku [[ryby (Osteichthyes)]]*

Základné znaky v rámci rýb:
* Majú kostru plutiev pozostávajúcu zo samostatných tyčinkovitých lúčov (radiálií)
* Telo je spravidla pokryté šupinami
* Primárne majú dva páry vnútorných nozdier, chýbajú im vnútorné nozdry (choány)
* nízka koncentrácia močoviny a oxidu trimetylamínu v krvi
* neprepojená dýchacia a tráviaca trubica

U nás sa najčastejšie vyskytujú: kapor obyčajný (*Cyprinus carpio*), lieň obyčajný (*Tinca tinca*), jalec hlavatý (*Leuciscus cephalus*), mrena obyčajná (Barbus barbus), ostriež obyčajný (*Perca fluviatilis*), zubáč obyčajný (Stizostedion lucioperca), pstruhy (*Salmo*), šťuka obyčajná (*Esox lucius*) a iné.

[thumb|''[Helcogramma rhinoceros*]]
== Systematika ==
trieda <small>[podtrieda]</small> lúčoplutvovce  (Actinopterygii): 
* vývojový stupeň <small>[podtrieda/infratrieda/nadrad]</small> [[chrupkokostnaté]] (Chondrostei) v širšom zmysle:
**...*viacero vyhynutých taxónov*, ktoré sa občas súhrnne označujú názvom [[Palaeoniscimorpha]] alebo [[praoniskotvaré]]/[[paleoniskotvaré]] (Palaeonisciformes) v širšom zmysle
** podtrieda <small>[infratrieda/nadrad]</small> [[Cladistia]] – Zahŕňa len rad [[plutváňotvaré]]/[[bichirotvaré]] (Polypteriformes). Tento taxón sa donedávna zaraďoval v systéme na vyššom mieste (spravidla pred taxón Palaeoniscimorpha a často aj pred chrupkokostnaté v širšom zmysle) a niekedy sa zaraďuje do [[násadcoplutvovce|násadcoplutvovcov]].
** podtrieda <small>[infratrieda/nadoddelenie/nadrad]</small> [[chrupkokostnaté]] (Chondrostei) v užšom zmysle – Zahŕňa len (alebo približne len) rad [[jeseterotvaré]] (Acipenseriformes).
* podtrieda <small>[nadoddelenie/infratrieda/nadrad]</small> [[Neopterygii|pravé ryby]]/[[kostnaté ryby]] v širšom zmysle (Neopterygii) - Vývojovo patrí do chrupkokostnatých v širšom (nie užšom) zmysle, ale tradične sa zaraďuje takto oddelene. Delí sa takto:
**[[Subholostei]]
** ... *niekoľko vyhynutých taxónov''
**infratrieda prvokostnaté (Holostei)
**infratrieda kostnaté ryby v užšom zmysle (Teleostei/Teleosteomorpha)

V niektorých systémoch sa vyskytuje taxón Actinopteri, ktorý zahŕňa:
:- v starších systémoch približne Actinopterygii okrem Cladistia, alebo 
: - v novších aj starších systémoch (v niektorých systémoch len približne) Chondrostei v užšom zmysle a Neopterygii.

V starých systémoch niekedy chrupkokostnaté (Chondrostei) v širšom zmysle tvorili spolu s taxónmi Subholostei a Holostei taxón ganoidné ryby/sklenošupinaté ryby (Ganoidei/Ganoidea), nazývaný aj chrupkokostnaté (Chondrostei) v najširšom zmysle.

## Zdroje

## Iné projekty
Cladistia

**Cladistia** (iné názvy: **Cladistei**, **Cladistioidea**, **Brachiopterygii**, **Polypterei**, staršie: **Polypterini**)  je taxón (podtrieda, infratrieda, staršie: podrad) lúčoplutvovcov v najnovších systémoch spravidla s jediným radom **plutváňotvaré** (iné názvy: **plutváne**, **bichirotvaré**, **bichiry**, **bichire**, **mnohoplútniky**, zastarano: *mnohopľutvé*; lat. Polypteriformes alebo Brachiopterygii). 

## Charakteristika plutváňotvarých

Niektorými znakmi (ich vývoj cez larvu s vonkajšími žiabrami, lalokovité plutvy, existencia pľúcnych vakov) sa podobajú na dvojdyšníky (čo je skupiny násadcoplutvovcov), ale zrejme ide len o nezávisle vzniknutú analogickú podobnosť. 

Majú ganoidné šupiny, na chrbáte 5 - 18 drobných plutvičiek. Dokážu žiť vo vodách s nízkym obsahom kyslíka aj zarastených rastlinstvom. Dnes žije minimálne 16 druhov. Dnešné aj vyhynuté druhy žili/žijú len v Afrike.

## Systematika
Cladistia sa zaraďujú aj do taxónu chrupkokostnaté (Chondrostei) v širšom zmysle alebo ojedinele do taxónu násadcoplutvovce, celkovo je ich pozícia stále neistá. 

V niektorých systémoch sa sem zaraďuje aj rad Guildaychthiformes, ktorý je v tomto systéme zaradený v taxóne Actinopteri.

Systém vyzerá takto:

Cladistia:
* rad plutváňotvaré (slovenské synonymá pozri vyššie; lat. Polypteriformes, Brachiopterygii)
** ?rod †*[[Dagetella]]*
** ?rod †*[[Latinopollia]]*
** ?rod †*[[Serenoichthys]]*
** ?rod †*[[Sudania]]*
** ?rod †*[[Saharaichthys]]*
** ?rod †*[[Sainthilaria]]*
** ?rod †*[[Inbecetemia]]*
** ?rod †*[[Nagaia]]*
** čeľaď plutváňovité/bichirovité (Polypteridae)

## Zdroje
Leslie White

**Leslie Alvin White** (* 19. január 1900, Salida, Colorado, USA – † 31. marec 1975, Lone Pine, Kalifornia) bol americký antropológ a etnológ, ktorý sa zaoberal najmä štúdiom Indiánov Pueblo a teóriou kultúry (kultúrnou antropológiou). 

Od roku 1930 pôsobil na univerzite v Michigane, kde rozvíjal koncepciu kulturológie. 

## Hlavné práce
* *The Pueblo of Santa Anna, Ne Mexico* (1942) 
* *The Science of Culture* (1949) 
* *The Evolution of Culture* (1959) 

## Externé odkazy
* 

Kategória:Antropológovia USA
Kategória:Osobnosti z Colorada
Kostnaté ryby

**Kostnaté ryby** alebo **kostnaté** (staršie: **ryby kostnaté**) môže byť slovenský názov taxónu:
* Osteichthyes, synonymá: ryby, pravé ryby, pozri ryby (Osteichthyes)
* Neopterygii, synonymum: pravé ryby, pozri pravé ryby (Neopterygii)
* Teleostei, pozri kostnaté ryby (Teleostei)

## Pozri aj
* ryby
* pravé ryby
Arsakovci

**Arsakovci** alebo **Aršakovci** vládli v Partskej ríši v rokoch 247 pred Kr. (238 pred Kr.) až 224 po Kr. 

## Zoznam partských kráľov z dynastie Arsakovcov
* Arsakes I. (cca. 247/238 – 217)
* Arsakes II. (cca. 217 – 191)
* Friapites (cca. 191 – 176)
* Fraates I. (176 – 171)
* Mithradates I. (171 – 139/138)
* Fraates II. (139/138 – 128)
* Artabanos I. (128 – 124/123)
* Mithradates II. (124/123 – 88/87)
* Gótarzes I. (91/90 – 81/80)
* Orodes I. (81/80 – 76/75)
* Sinatrukes (cca. 78/77 – 71/70)
* Fraates III. (71/70 – 58/57)
* Mithradates III. (58/57)
* Orodes II. (58/57 – 38)
* Fraates IV. (38 – 3/2)
* Fraates V. (2 pred Kr. – 4 po Kr.)
* Orodes III. (46/7)
* Vonones I. (7/812)
* Artabanos II. (1238)
* Vardanes (3845)
* Gótarzes II. (43/4451)
* Vonones II. (51)
* Vologaises I. (5176/80)
* Pakoros (77/78108/109)
* Vologaises II. (77/78)
* Artabanos III. (7981)
* Osroes (108/109127/128)
* Vologaises III. (111/112147/148)
* Vologaises IV. (147/148191/192)
* Vologaises V. (191/192207/208)
* Vologaises VI. (207/208227/228)
* Artabanos IV. (213224)

*Poznámka: Číslovanie a roky vlády partských kráľov sú čiastočne sporné.*

## Referencie

## Pozri aj
* Sasánovci

## Zdroje
* Klíma, O.: Sláva a pád starého Íránu, Praha 1977.
* Wiesehöfer, J.: Das antike Persien, München/Zürich 1994.


Kategória:Dynastie
Kategória:Partská ríša
Kategória:Zoznamy vládcov
Tiaž

**Tiaž** telesa (iné názvy: **tiažová sila, sila tiaže**; na Zemi aj: **zemská tiaž, tiaž Zeme**; staršie: *váha*; staršie na Zemi aj: *zemská príťažlivosť *; zastarano: *ťarcha*, *ťáž* , *ťažkosť* ; značky:  **F<sub>G</sub>**, **G**, **Q**) je sila definovaná ako súčin hmotnosti daného telesa a jeho tiažového zrýchlenia, čiže **F<sub>G</sub>**=m.**g**. Inak povedané: Tiaž je výslednica (vektorový súčet) gravitačnej sily a odstredivej sily (odstredivej v dôsledku rotácie) Zeme (resp. analogicky iného vesmírneho telesa), čiže **F<sub>G</sub>** = **F<sub>g</sub>** + **F<sub>o</sub>**. Niektoré zdroje (spravidla zdroje pre nižšie školy) rozlišujú dva podtypy tejto definície:
*1. sila, ktorou je teleso priťahované do stredu Zeme ako výsledok gravitačnej a odstredivej sily Zeme (resp. analogicky pre iné vesmírne telesá). Táto sila pôsobí v ťažisku daného telesa (resp. v sledovanom bode telesa). Táto sila sa často zvykne označovať ako **tiažová sila** (ako opak "tiaže" podľa definície č. 2), ale označuje sa aj ľubovoľným z ďalších synoným uvedených v prvej vete tohto článku. Jej značka býva **F<sub>G</sub>** (ako opak značky **G**).
*2. tlaková sila, ktorou teleso pôsobí na vodorovnú nehybnú podložku alebo ťahová sila, ktorou teleso pôsobí na nehybný zvislý záves, pričom tlaková resp. ťahová sila je výsledkom gravitačnej a odstredivej sily Zeme (resp. analogicky pre iné vesmírne telesá). Táto sila pôsobí v mieste styku telesa s podložkou resp. v bode závesu. Táto sila sa často zvykne označovať ako **tiaž** resp. staršie: *váha* (ako opak "tiažovej sily" podľa definície č. 1), ale označuje sa aj ľubovoľným z ďalších synoným uvedených v prvej vete tohto článku. Jej značka býva **G** (ako opak značky **F<sub>G</sub>**).
Tieto dve definície súvisia tak, že tiaž podľa definície č. 1 sa najčastejšie prejavuje ako tiaž podľa definície č. 2; inak povedané: sila, ktorou je teleso priťahované k Zemi sa najčastejšie prejavuje ako tlak tohto telesa na podložku alebo ťahanie závesu telesom. Vzorec (okrem prípadne samotnej značky tiaže) je pri oboch definíciách rovnaký, rozdiel je len (ako vidno vyššie) v mieste pôsobenia sily.  

Rozlišovanie vyššie uvedených dvoch definícií má pôvod vo fyzikálnych textoch z 19. storočia, v ktorých sa rozlišovalo medzi pojmami 1. tiaž (iné názvy: ťarcha, ťáž, ťažkosť), ktorý zodpovedá dnešnému pojmu gravitácia, a 2. váha, ktorý zodpovedá dnešnému pojmu tiaž podľa vyššie uvedenej definície č. 2.  Staršie významy slova tiaž pozri aj v článku tiaž (rozlišovacia stránka).

Keďže ide o silu, jednotkou tiaže je 1 N (jeden newton), teda [FG] = N (newton). 

## Referencie

Kategória:Gravitácia
Pichľavkotvaré

**Pichľavkotvaré** alebo **pichľavky** () v širšom zmysle je rad tŕňoplutvovcov.

**Pichľavkotvaré** (Gasterosteiformes) **v užšom zmysle** zodpovedá buď len skupine Gasterosteoidei alebo len skupine Gasterosteoidei+ Indostomidae +Pegasoidea (pozri Systematika).

Rad zahŕňa aj skupinu **ihlotvaré** (), ktorá je v niektorých systémoch uvádzaná oddelene

## Charakteristika
Pichľavky sú malé ryby. Majú na tele kostené štítky. Brušné plutvy majú na hrudi. Ústa majú malé a vysúvateľné. Majú aj plynový mechúr, ale nie je prepojený s črevom. Patria sem aj morské ihly a koníky (čeľaď ihlovité).

## Systematika

*(-) pichľavky (Gasterosteoidei, Thoracostei)
**čeľaď Hypoptychidae
**čeľaď pichľavkovité (Gasterosteidae)
**čeľaď Aulorhynchidae
*(-) ihly (Synganthoidei; ihlotvaré/ihly - Syngnathiformes v širšom zmysle) – zaraďované aj ako oddelený rad
**čeľaď Indostomidae
**(-) Pegasoidea:
***čeľaď Pegasidae
***?čeľaď †Rhamphosidae
**(-) ihlotvaré (ihly; Syngnathiformes) v užšom zmysle
***(-) Syngnathoidea (Lophobranchii):
****čeľaď Solenostomidae
****čeľaď ihlovité (Syngnathidae)
***(-) rúrkopyské (Aulostomoidei)
****čeľaď rúrkopyskovité (Aulostomidae)
****čeľaď fistuláriovité (Fistulariidae)
****čeľaď †Fistularioididae – zaraďované aj pod Fistulariidae
****čeľaď †Parasynarcualidae– zaraďované aj pod Fistulariidae
****čeľaď †Paraeoliscidae
****čeľaď Centriscidae

## Iné projekty
Čertotvaré

**Čertotvaré** alebo **čerty** (*Lophiiformes*) sú evolučne najvyspelejší rad skupiny Paracanthopterygii.

## Charakteristika
Sú známe tým, že veľmi zvláštne vyzerajú (obrovské ústa, výratsky na čele a na bruchu a podobne). Žijú na dne morí, mnohé druhy však aj nad dnom mora. Typické pre ne je illicium, čo je prvý lúč chrbtovej plutvy metamorfovaný na akúsi vábničku, ktorou lákajú korisť pre často obrovské ústa.

Najdôležitejším zástupcom je čert obyčajný (Lophius piscatorius) žijúci pri európskych brehoch a hojne lovený. Čert Kroyerov (Ceratias holboelli) je zase známy pohlavným dimorfizmom (samice majú 1 m, kým samce majú len niekoľko mm až 16 cm). Samec (alebo viacero samcov) sa zakusne do tela samice a postupne prepojuje svoj krvný obeh s telom samice a stáva sa z neho len akýsi prívesok na tele samice na produkciu spermií. 

## Systematika
Čertotvaré/Čerty:
* podrad čerty (Lophioidei)
** čeľaď čertovité (Lophiidae)
* podrad anténovce (Antennarioidei)
** čeľaď anténovcovité (Antennariidae)
** čeľaď Tetrabrachiidae – zaraďované aj pod Antennariidae
** čeľaď Lophichthyidae
** čeľaď Brachionichthyidae
** čeľaď Chaunacidae – zaraďované aj mimo Antannarioidei 
** čeľaď Ogcocephalidae – zaraďované aj spolu s Ceratioidei do podradu "Ogcocephalioidei")
* podrad Ceratioidei – zaraďované aj ako nadčeľaď „Ceratioidea“ spolu s Ogcocephalidae do podradu "Ogcocephalioidei")
** ? rod †Acentrophryne
** čeľaď Caulophrynidae
** čeľaď Neoceratiidae
** čeľaď Melanocetidae
** čeľaď Himantolophidae
** čeľaď Diceratiidae
** čeľaď Oneirodidae
** čeľaď Thaumatichthyidae
** čeľaď Centrophrynidae
** čeľaď Ceratiidae
** čeľaď Gigantactinidae
** čeľaď Linophrynidae

## Iné projekty
Paracanthopterygii

**Paracanthopterygii** je podskupina (nadrad) skupiny Neopterygii.

## Charakteristika
Patria sem najmä tresky, čerty, merlúzy a dlhochvosty. Skupina zahŕňa najmä morské bentické ryby s nočnou aktivitou, niektoré sú ale sladkovodné a tresky a merlúzy tvoria pelagické stáda. Vyskytujú sa vo veľkých hĺbkach, ale aj pri pobrežiach. Jednotlivé skupiny rýb, ktoré sem patria, sú značne rôzne, a to aj tvarom tela.

## Systematika
*rad Percopsiformes
**? podrad †Sphenocephaloidei – zaraďované aj pod Anacanthini
***čeľaď †Sphenocephalidae
**podrad Percopsoidei
***čeľaď Percopsidae (vrátane Libotoniidae)
**podrad Aphredoderoidei
***čeľaď Aphredoderidae
***čeľaď Amblyopsidae
*(-)Anacanthini – Pozn.: Gobiesociformes, ktoré sa sem niekedy zaraďujú, sú v tejto systematike pod ostriežotvaré (Perciformes)
**rad ofidionotvaré (ofidiony; Ophidiiformes)
***podrad ofidiony (Ophidioidei)
****čeľaď ofidionovité (Ophidiidae, Brotulidae)
****čeľaď karapusovité (Carapidae, Fierasferidae, Carapodidae)
***podrad Bythitoidei
****čeľaď Bythitidae
****čeľaď Aphyonidae
****čeľaď Parabrotulidae
**rad treskotvaré (Gadiformes) - vrátane Mcconichthyidae
***....
**(-) Pediculati
***rad Batrachoid(e)iformes (Haplodoci)
****čeľaď Batrachoididae
***rad čertotvaré (Lophiiformes)
****...
Pycnodontiformes

**Pycnodontiformes** je vyhynutý rad rýb zo skupiny Neopterygii (v niektorých systémoch je to čeľaď **Pycnodontidae v širšom zmysle**).

## Charakteristika
Tieto ryby žili na pobrežných útesoch a v lagúnach, najmä okolo mora Tethys a jeho výbežkov, keď sa počas jury otvoril Atlantik. Nálezy pochádzajú z vrchného triasu až eocénu. Známe náleziská sú Monte Bolca v severnom Taliansku a Solnhofen v južnom Nemecku. Fylogenéza (systematika) skupiny bola začiatkom 21. storočia dôkladne preskúmaná.

## Systematika
* rod †Camposichthys
* rod †Acrotemus
* rod †Athrodon
* rod †Texasensis Özdikmen, 2009 (=Callodus)
* rod †Cosmodus 
* rod †Ellipsodus
* rod †Grypodon (Ancistrodon, Ankistrodus)
* rod †Tibetodus
* rod †Paramicrodon
* rod †Uranoplosus
* rod †Woodthropea
* rod †Gyronchus (Gynonchus, Macromesodon, Mesodon, Scaphodus, Typodus)
* rod †Polygyrodus
* rod †Nursallia
*rod †Paramesturus
*rod †Micropycnodon
*rod †Arduafrons
*čeľaď †Mesturidae
*čeľaď †Gyrodontidae
*čeľaď †Gibbodontidae – zaraďované aj pod Brembodontidae
*čeľaď †Brembodontidae
*čeľaď †Hadrodontidae
*(-)†Pycnodontoidei
**rod †Eomesodon
**(-)† Pycnodontoidae
***†Coccodontidae
***†Trewavasiidae – zaraďované aj pod Coccodontidae
***†Pycnodontidae v užšom zmysle
Ichthyodectiformes

**Ichthyodectiformes** je vyhynutý rad skupiny Neopterygii.

## Charakteristika
Poloha a monofyletickosť skupiny je stále neistá. Príslušníci majú viacero spoločných znakov, napríklad dlhú ritnú plutvu. Väčšinou žili v mori a boli predátori iných rýb.

## Systematika
Rad býva zaraďovaný aj priamo pod Telostei, jeho poloha je celkovo neistá.

Delenie:
*?rod †Ascalabothrissops
*?čeľaď † Occithrissopidae
*?rod †Pachythrissops – zaraďované aj pod Elopomorpha alebo dole pod Allothrissopidae
*čeľaď †Allothrissopidae
*?čeľaď †Thryptodontidae (Plethodontidae) – sporné, čiastočný prienik s Tselfatiiformes
*(-)†Ichthyodectoidei (Ichthyodectidae v širšom zmysle)
**rod †Proportheus
**?rod † Prymnites
**rod †Spathodactylus
*(-) †Ichthyodectidae v užšom zmysle
**rod †Thrissops
**rod †Cooyoo
**rod †Faugichthys
**rod †Eubiodectes
**čeľaď †Ichthyodectidae v najužšom zmysle (rody Gillicus, Xiphactinus, Ichthyodectes)
**čeľaď †Saurodontidae
**čeľaď †Cladocyclidae (rody Chiromystus, Cladocyclus a Chirocentrites)
**čeľaď †Unamichthyidae
Amiotvaré

**Amiotvaré** alebo **amie** alebo **bahniakovcotvaré** alebo **bahniakovce** (*Amiiformes*) v širšom zmysle sú rad zo skupiny Neopterygii.

**Amiotvaré (atď.) v užšom zmysle** pozri nižšie pod „Systematika“.

## Charakteristika
Dnes žije len jeden druh amia (bahniakovec obyčajný, *Amia calva*). 

Majú ganoidný typ šupín. Plávací mechúr majú ako prídavný dýchací orgán. V čreve majú špirálovitú riasu. Charakteristická je pre nich dlhá chrbtová plutva, dosahujú veľkosť do 1 m. 

Väčšina ich vyhynula, počas jury to bola vedúca skupina rýb po celom svete. Dnes amia žije v sladkých vodách Severnej Ameriky.

## Systematika
*(-)Parasemionotiformes
**čeľaď †Parasemionotidae
*(-)Ionoscopiformes
** čeľaď †Ionoscopidae
** čeľaď †Oshuniidae
** čeľaď †Ophiopsidae
*(-)amiotvaré (amie/bahniakovcotvaré/bahniakovce; Amiiformes) v užšom zmysle
** (-) Caturoidea
***čeľaď †Liodesmidae
***čeľaď †Caturidae
** (-) Amioidea
***čeľaď †Sinamiidae
***čeľaď amiovité (Amiidae)

## Iné projekty
Albulotvaré

**Albulotvaré** alebo **albuly** (Albuliformes) v širšom zmysle sú rad skupiny Neopterygii.

**Albulotvaré/albuly v užšom zmysle** pozri nižšie pod „Systematika“.

## Charakteristika
Keďže patria do skupiny Elopomorpha majú larválne štádium lístkovitého tvaru nazývané leptocephalus a sú to morské ryby. 

Žijú na piesčinách v plytčinách tropických morí, niektoré druhy však obývajú aj hlboké more. Majú štíhle pretiahnuté či hadovité telo. Dlhé môžu byť až 1m. 

## Systematika
Rad albulotvaré/albuly (Albuliformes) v širšom zmysle:
*? rod†Baugeichthys
*? rod†Brannerion
*? čeľaď †Osmeroididae – zaraďované aj pod
*podrad Notacanthoidei (Lyopomi et Heteromi) – zaraďované aj ako samostatný rad Notacanthiformes
**čeľaď holosaurovité (Holosauridae)
**čeľaď Notacanthidae
*podrad Albuloidei (**albulotvaré/albuly** - Albuliformes v užšom zmysle)
**čeľaď †Phyllodontidae
**čeľaď Pterothrissidae – zaraďované aj pod Albulidae
**čeľaď albulovité (Albulidae)
Úhorotvaré

**Úhorotvaré** alebo **úhory** (*Anguilliformes*) sú rad zo skupiny Neopterygii. 

## Charakteristika

Pretože patria do skupiny Elopomorpha majú larválne štádium lístkovitého tvaru nazývané leptocephalus. 

Majú hadovité telo a pohybujú sa vlnením celého tela. Ich chrbticu tvorí vyše 100 stavcov a sú veľmi ohybné. Majú dlhú chrbtovú a ritnú plutvu, kým chvostová plutva a prsné a brušné plutvy bývajú veľmi malé alebo chýbajú. Väčšinou nemajú šupiny. Väčšinou sú to dravce a striehnu na korisť v punklinách a podobne.

Veľa druhov má v krvi jedovaté látky (tzv. ichtyotoxíny). Patria sem najmä hlbokomorské ryby, ale aj niekoľko sladkovodných rýb sťahujúcich sa na neresenie do mora - úhory v užšom zmysle. Severoamerické a európske úhory putujú 4 až 6 mesiacov bez príjmu potravy vyše 6400 km do rôznych častí Sargasového mora, pričom po nerese rodičia hynú. 

Murény bývajú v litorálnom pásme teplých morí. 

## Systematika
* ?rod †Gazolapodus
* ?čeľaď †Proteomyridae
* ?čeľaď †Milananguillidae
* ?čeľaď †Patavichtidae
* ?čeľaď †Paranguillidae
* ?čeľaď †Anguilloididae
* ?čeľaď Todaridae
* čeľaď Anguillavidae
* čeľaď †Urenchelyidae
* podrad úhory (Anguilloidei)
** čeľaď úhorovité (Anguillidae)
** čeľaď Heterenchelyidae
** čeľaď Moringuidae
* podrad murény (Muraenoidei)
** čeľaď Chlopsidae (vrátane Xenocongridae)
** čeľaď Myrocongridae
** čeľaď murénovité (Muraenidae, Heteromyridae)
* podrad kongery Congroidei
** čeľaď Synaphobranchidae (vrátane Dysommatidae)
** čeľaď Ophichthidae (vrátane Aoteidae a Neenchelyidae)
** čeľaď Colocongridae
** čeľaď Derichthyidae (vrátane Nessorhamphidae)
** čeľaď Muraenesocidae
** čeľaď Nemichthyidae
** čeľaď kongerovité ? (Congridae) - vrátane Macrocephenchelyidae
** čeľaď Nettastomidae
** čeľaď Serrivomeridae

## Iné projekty
Pholidophoriformes

**Pholidophoriformes** je vyhynutý rad zo skupiny Neopterygii.

## Charakteristika
Pholidophoriformes sú veľmi sporná skupina, jednak pre svoju neistú polohu v systéme, jednak preto, že niektorí autori (napr. Arratia 2004) tvrdia, že skupina je polyfyletická. Zatiaľ však zostáva ako veľmi zaužívaná skupina.

## Systematika
*rod †Caramurus
*rod †Galkinia
*rod †Hulettia
*rod †Lombardina
*rod †Signeuxella
*rod †Lophiostomus
*čeľaď † Archaeomaenidae,
*čeľaď † Ichthyokentemidae, 
*čeľaď † Oligopleuridae
*čeľaď † Pholidophoridae
*čeľaď † Pleuropholidae
*čeľaď † Majokidae
*čeľaď † Lingulellidae
Aravanotvaré

**Aravanotvaré** alebo **aravany** (*Osteoglossiformes*) v širšom zmysle je rad zo skupiny Neopterygii.

**Aravanotvaré/aravany** v užšom zmysle pozri nižšie pod „Systematika“.

## Charakteristika
Charakteristické pre nich je, že majú na jazyku a na podnebí veľa zubov, niektoré ich majú aj na čeľustiach. Žijú najmä v tropických sladkých vodách. Tvary sú veľmi rôznorodé. Väčšinou sú dravé. Chrbtovú a ritnú plutvu majú zväčša ďaleko v zadnej časti, veľa druhov má veľmi dlhé telo. 

Niektoré druhy, najmä rypcovité produkujú a vnímajú elektrický signál a používajú ich pri orientácii a dorozumievaní. 

Najznámejšie žijúce rody sú rypec, arapaima, notopterus a pantodon. Rypce, charakteristické zahnutým dlhým „zobákom“, majú hmotnostný pomer mozgu voči telu rovnaký ako človek, dokážu sa učiť a radi sa hrajú, čo je medzi rybami rarita. Arapaima obrovská (*Arapaima gigas*) je zas jednou z najväčších sladkovodných rýb (dĺžka 2,5 - 4,5 m; hmotnosť do 200 kg).

## Systematika
Rad **aravanotvaré**/**aravany** (Osteoglossiformes) v širšom zmysle:
*rod †Xixiaichthys - zaraďované aj mimo Osteglossiformes v širšom zmysle
*čeľaď † Huashiidae
*(-) aravanotvaré (aravany; Osteoglossiformes) v užšom zmysle
**rod † Tanolepis (Tynichthys)
**čeľaď Osteoglossidae v širšom zmysle (=podrad Osteoglossoidei ) - podľa Hilton 2003 sú v jednej skupine s Notopteroidea
***? rod †Eurychir
***? rod †Genartina
***? rod †Musperia
***podčeľaď Heterotidinae (=čeľaď Heterotididae)
***(-) Phaerodutidae / čeľaď
***(-) Osteoglossinae v širšom zmysle (=čeľaď Osteoglossidae v užšom zmysle)
****čeľaď pantodonovité (Pantodontidae)
****čeľaď † Singidididae
****(-) Osteoglossinae v užšom zmysle (čeľaď Osteglossidae v najužšom zmysle)
**podrad Notopteroidei – podľa Hiltona 2003 neexistujúca skupina
***čeľaď †Ostariostomidae 
***nadčeľaď Mormyroidea - 
****čeľaď Gymnarchidae
****čeľaď rypcovité (Mormyridae)
***nadčeľaď Notopteroidea – podľa Hilton 2003 sú v jednej skupine s Osteoglossoidei
****čeľaď Notopteridae

## Iné projekty
Úhor

**Úhor** môže byť:
* slovenské označenie rodov z podradu úhory (pozri nižšie), v minulosti aj podradu kongery
* príslušník čeľade úhorovité
* neobrábaná resp. neobrobená zem (roľa), synonymum: prieloh, pozri úhor (poľnohospodárstvo)

**Úhory** môže byť:
* synonymum pre úhorotvaré
* názov podradu úhorotvarých nazývaného Anguilloidei, pozri úhory (podrad)
Dareios II.

**Dareios II.** bol perzský veľkokráľ v rokoch 423-404. 

Bol jedným zo sedemnástich ľavobočkov Artaxerxa I. (465-424) a súčasne panovníkom, počas vlády ktorého došlo k úpadku centrálnej vlády v ríši. Dátum jeho narodenia nie je známy, vie sa iba, že pred svojim nástupom na trón zastával funkciu satrapu Hyrkánie. Jeho matkou bola podľa Ktésia Babylončanka Kosmartidéné, on sám sa pôvodne volal Óchos. 

Aby sa Dareios dostal k moci, musel najskôr odstrániť ďalšieho Artaxerxovho ľavobočka Sogdiana (Sekydiana), ktorý vládol ríši po zavraždení legitímneho kráľa Xerxa II. Podarilo sa mu to najmä preto, že získal na svoju stranu veliteľa jazdectva Arbaria, satrapu Egypta Arxana a vplyvného eunucha Artoxara, obľúbenca Artaxerxa I. Sogdianos, ktorý sa ocitol v zúfalom postavení, sa nakoniec vzdal pod podmienkou, že bude ušetrený jeho život, Dareios ho však aj napriek tomu dal neskôr zavraždiť. Domnieva sa, že zmena vlády prebehla niekedy na začiatku roku 423.

Dareiova vláda sa vyznačovala hašterivosťou vo vnútri kráľovskej rodiny, vzostupom moci eunuchov a rozsiahlymi intrigami na dvore, v ktorých centre stála kráľovná Parysatis, podľa mnohých skutočná panovníčka Perzie. Na intenzite tiež naberali odstredivé tendencie v okrajových územiach, čo sa prejavovalo najmä vzburami jednotlivých satrapov. Prvú zorganizoval už na samom začiatku Dareiovej vlády Artyfios, syn Megabyzov, a zúčastnil sa jej aj ďalší kráľov brat Arsités. Obidvaja boli porazení vojvodcom Artasyrem, a aj keď im kráľ prisľúbil život, na radu Parysatidy boli postupne zlikvidovaní.

Iná vzbura prebehla krátko pred rokom 413, keď kráľovi vypovedal poslušnosť sardský satrapa Pissuthnés, opierajúci sa hlavne o gréckych žoldnierov. Dareiovi vojvodcovia Tissafenés, Spithradatés a Parmisés vyriešili nebezpečnú situáciu tak, že Grékov podplatili a Pissuthna zajali. Život sardského satrapu potom skončil na popravisku.

Voči Grékom za hranicami ríše uplatňoval Dareios II. kolísavú politiku, v zásade však podporoval Spartu. Po zložitých diplomatických jednaniach Peloponézania v roku 411 uznali kráľove výsostné práva na držbu Malej Ázie – a to bolo pre Achajmenovcov snáď najdôležitejšie.

K vnútropolitickej nestabilite, ktorá sa v rokoch 410/409 opäť prejavila vzburou v Médii, sa pridali násilnosti na kráľovskom dvore, vrcholiace popravou Dareiovho švagra Terituchma a väčšiny jeho príbuzných. Parysatidin obľúbený syn Kýros (Mladší) bol súčasne vymenovaný za satrapu Lýdie, Frýgie a Kappadokie a vrchným veliteľom všetkých vojsk na západe, čo vytvorilo podmienky pre občiansku vojnu po Dareiovej smrti.

Keď v roku 405 Dareios ochorel na výprave proti Karduchom, Parysatis zariadila, aby bol k nemu ihneď povolaný syn Kýros. Jej zámerom pravdepodobne bolo zabezpečiť mu trón, ale v tomto smere úspech nedosiahla. Nástupcom kráľa, ktorý zomrel asi na jar 404 v Babylone, sa stal jeho syn Arsikas pod menom Artaxerxes II.

Kategória:Achajmenovci
Kategória:Vládcovia starovekého Egypta
Kategória:Vládcovia Perzie